Parlamentari Laburista Ingliż tkellem dwar l-istmerrija tiegħu wara li ħarġu rapport li l-iġsma ta' eluf ta' trabi mhux imwielda kienu qegħdin jinħarqu, f'ċerti każi biex isaħħnu sptarijiet. Jim Dobbin, membru parlamentari għal Heywood u Middleton u chairman tal-All Party Parliamentary Group qal: "Il-kliem ma jistax ifisser l-istmerrija li ħassejt meta smajt dwar dan. Dan in-nuqqas ta' rispett lejn dawn it-trabi mhux imwielda huwa l-frott ta' 50 sena ta' abort legali fl-Ingilterra, u huwa għalxejn li persuni pro-choice jipprovaw jaħslu idejhom dwar it-trattament ta' trabi mhux imwielda bħala skart kliniku, meta minħabba fit-trattament inuman tagħhom ta' ħajja mhux imwielda li wasalna f'dan il-punt. "Jeħtieġ li jerġa' jsir ri-eżami ta' kif il-fdal ta' trabi abortiti jew f'każi ta' korriment huma ttrattati fil-faċilitajiet mediċi, jew wegħda mill-awtoritajiet li jagħmlu tibdil reali." Wara x-xandir ta' dokumentarju fuq Channel 4, għaxar fondazzjonijiet tan-National Health Service ammettew li ħarqu l-fdalijiet ta' trabi mhux imwielda flimkien ma' skart ieħor, u żewġ fondazzjonijiet oħra ammettew li żiedu l-iġsma ta' trabi mhux imwielda, li ntiflu minħabba abort jew korriment f'impjanti tal-enerġija mill-iskart li jiġġeneraw s-sħana. Wara li ħarġet din l-aħbar, id-Dipartiment tas-Saħħa fl-Ingilterra ħareġ projbizzjoni sħiħa fuq din il-prattika u l-ministru tas-saħħa, Dan Poulter qal li dan l-affarijiet huma totalment mhux aċċettabbli. Skont id-dokumentarju ta' Channel 4, mill-inqas 15,000 fetu spiċċaw fl-inċineraturi ta' 27 fondazzjoni tal-National Health Service f'dawn l-aħħar sentejn. Fl-Isptar ta' Addenbrooke f'Cambridge, il-fdalijiet ta' 797 fetu li kienu abortiti spiċċaw bħala skart għall-impjant tal-enerġija. Iżda lill-ommijiet qalulhom li t-tfal tagħhom kienu kkremati. Stqarrijia mill-Cambridge University Hospitals NHS Foundation Trust ta' Addenbrook saħqet li fdalijiet tal-fetu ma kinux maħruqa mal-iskart mediku. Qalet li: "it-tessuti tal-fetu qatt ma jinħarqu mal-iskart mediku, jew xi skart ieħor. Kaxxi individwali jinġarru mill-kappillan tal-isptar u l-proċess għandu x-xhieda ta' żewġ membri tal-istaff tal-isptar li huma speċjalisti fil-kura ta' wara l-mewt. Il-pazjenti huma ttrattati b'rispett u sensittività matul dan iż-żmien diffiċli. "L-arranġamenti tal-Cambridge University Hospital jimxu fuq ir-rakkomandazzjonijiet tar-Royal College of Nursing, il-Human Tissue Authority, SANDS (stillbirth and noenatal death charity) u r-Royal College of Obstetricians and Gynaecologisti. Il-Professur Sir Mike Richards, kap spettur tal-isptarijiet qal: "Ninsab diżappuntat li fondazzjonijiet jistgħu ma għaddew l-ebda tagħrif jew ikkonsultaw man-nisa u l-familji tagħhom. "Il-ksur tar-regoli fuq ir-rispett u l-involviment tal-persuni li jużaw is-servizzi u lest għal kull tagħrif mgħoddi lilna. Aħna niflu kull tagħrif mogħti lilna dwar it-tħassib tagħkom u nistgħu nagħmlu spezzjonijiet għall-għarrieda, jekk ikun meħtieġ." "Jekk xi pazjent u familja għandhom xi tħassib, mill-ewwel għandhom jikkuntattjaw it-taqsima tal-Patient Advice and Liasion," spiċċa Sir Richards. Ħajr lill-Karma tal-Aħbarijiet ta' Radju Marija.
Trabi mhux imwielda maħruqa biex isaħħnu sptarijiet